
Iparilag fontos fémek: az alumínium és a vas

Az általam választott téma a jelenlegi 8. osztályos tananyaghoz kapcsolódik, de a legújabb gimnáziumi „B”kerettantervek szerint 9-10. évfolyamon is felhasználható. Tapasztalataim szerint nagyon sok iskolában nem jut elég idő e két fontos fém (Al, Fe) tulajdonságainak a tanítására. Talán az összehasonlító vizsgálattal meggyorsítható a tananyag feldolgozása.
Az általam elkészített PowerPoint (PPT) fájl alkalmas lehet a feldolgozásra akkor is, ha nincs lehetőség minden kísérlet elvégzésére (idő-, eszköz- és/vagy anyaghiány miatt). A PPT tetszőlegesen kiegészíthető, vagy elhagyható belőle az, amit a kolléga nem akar, vagy (idő hiányában) nem tud megtanítani.

A diasorozat alapján történő feldolgozás egyik lehetséges módja a következő lehet.

2. dia Szerkezet 

Közös megbeszélés, frontális munka, vagy önálló feldolgozás füzetben, majd a dia alapján ellenőrzés, megbeszélés.

3. dia Fizikai tulajdonságok
Ehhez a diához készült az első feladatlap (ld. 1. melléklet). A feladat elvégzése után a dia levetítésével lehet ellenőrizni a megoldásokat (ld. 2. melléklet).

4. dia Reakció oxigénnel
A tálcán levő fémek vizsgálatával megállapítható a felületeken végbemenő változás.

A levegőn való égést tanári kísérlettel el lehet végezni, majd elemeztetni a tanulókkal.

5. dia Reakció halogénekkel, kénnel

Érdemes az alumínium és a jód reakcióját a tanárnak bemutatni. A klórgáz és a vas reakcióját mindenképpen csak elszívófülke alatt szabad elvégezni. Ha ezzel nem rendelkezik az iskola, akkor elegendő a PPT-n látható kép alapján megbeszélni a reakciót. A vas és a kén reakciója borszeszégő lángjának segítségével nem nagyon szokott sikerülni, ezért ennek a kísérletnek a megbeszélése is történhet a kép alapján.

6. dia Reakció vízzel

A kísérletek elvégzése mindenképpen tanári feladat (a HgCl2 mérgező volta miatt). A vas esetén a kísérlet elemzése a PPT dia alapján, de mindenképpen közös munkával történjen.

7. dia Egyéb reakciók
A híg savakkal és a nátrium-hidroxiddal való reakció elvégzéséhez készült a második feladatlap (ld. 3. melléklet). Az ellenőrzés a PPT dia feldolgozásával történhet (ld. 4. melléklet). A tömény oxidáló hatású savakkal történő kísérleteket minden esetben a tanár végezze el.

8. dia Termitreakció

Érdemes előkészíteni és elvégezni ezt a kísérletet, mert sokat segít a fémek előállításának megértésében. További előnye az, hogy a readoxireakciók oxigénátmenet alapján való értelmezéséhez is használható (nem csak az elektronátmenet szerinti magyarázathoz.)
9. dia Előfordulás, élettani szerep

Közös megbeszélés a PPT dia alapján.
10. dia Felhasználás

Közös megbeszélés a PPT dia alapján.

                                                                                               kémiatanár

1. melléklet: Iparilag fontos fémek: az alumínium és a vas (Feladatlap)
Milyen fizikai tulajdonságaik vannak? Mely tulajdonságaik hasonlók, melyek a különbözők?

A vizsgálódáshoz a rendelkezésetekre áll:

Alumínium- és vaslemez, egyforma térfogatú alumínium- és vashasáb, táramérleg súlyokkal, elektromos vezetékek, elem, izzó, mágnes, csipesz, vonalzó, borszeszégő, gyufa.

Feladat: A rendelkezésetekre álló anyagok és eszközök felhasználásával vizsgáljátok meg a két fém fizikai tulajdonságait! Hasonlítsátok össze a két fémet!

A kísérlet terve:………………………………………………………………………………….
…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………...

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………...

Tapasztalat:
	Fizikai tulajdonságok
	Alumínium
	Vas

	Szín

	
	

	Szag

	
	

	Halmazállapot

	
	

	Sűrűség

	
	

	Hővezetés

	
	

	Áramvezetés

	
	

	Mágnesezhetőség

	
	


Magyarázat:………………………………………………………………………………..…….
………………………………………………………………………………………………………………………………………………………………………………………………………………………………………………………………………………………………………

2. melléklet: Iparilag fontos fémek: az alumínium és a vas (Tanári segédanyag)
Milyen fizikai tulajdonságaik vannak? Mely tulajdonságaik hasonlók, melyek a különbözők?
A vizsgálódáshoz a rendelkezésetekre áll:

Alumínium- és vaslemez, egyforma térfogatú alumínium- és vashasáb (fizikai kísérletekhez használt 2 cm x 2 cm x 5 cm méretű hasábok), táramérleg súlyokkal, elektromos vezetékek, elem, izzó, mágnes, csipesz, vonalzó, borszeszégő, gyufa.

Feladat: A rendelkezésetekre álló anyagok és eszközök felhasználásával vizsgáljátok meg a két fém fizikai tulajdonságai! Hasonlítsátok össze a két fémet!

A kísérlet terve:

A szín, a szag és a halmazállapot meghatározásához szemrevételezés, érzékszervekkel történő megvizsgálás szükséges.

A sűrűség megállapításához meg kell határozni a fémhasábok térfogatát az élek hosszának megmérésével. A térfogat ismerete után meg kell mérni a hasábok tömegét mérleggel. A két mérés ismeretében ki kell számolni a fémek sűrűségét.

A hővezetés vizsgálata: csipeszbe fogott fémlemezek óvatos melegítése a borszeszégő lángján.

Áramvezetés vizsgálatakor egy egyszerű áramkör összeállítása szükséges, melynek része a vizsgálandó fémhasáb.

A mágnesesség vizsgálatához a mágnest kell kölcsönhatásba hozni a vizsgált fémekkel.

Tapasztalat:

	Fizikai tulajdonságok
	Alumínium
	Vas

	Szín
	ezüstszürke
	szürke

	Szag
	szagtalan
	szagtalan

	Halmazállapot
	szilárd
	szilárd

	Sűrűség
	2,7 g/cm3
	7,9 g/cm3

	Hővezetés
	jól vezeti
	jól vezeti

	Áramvezetés
	jó vezető
	vezető

	Mágnesezhetőség
	nem mágnesezhető
	mágnesezhető


Magyarázat:

A rácsszerkezet és a fizikai tulajdonságok közötti összefüggések az adaptált kerettanterv által előírt mélységben adhatók meg. Az elektromos vezetés magyarázata esetében azonban mindenképp ki kell térni a fémes kötést jellemző, könnyen elmozduló elektronokra.
(Az anyagok fizikai tulajdonságai közül a szín, a szag és a halmazállapot érzékszervekkel megállapíthatók.

A sűrűség megállapítása méréssel lehetséges.

Alumínium esetében: a hasáb térfogata 20 cm3. A mérlegen mért várható tömege kb.54 g.

Vas esetében: a hasáb térfogata 20cm3. A mérlegen mért várható tömege kb.158 g.

Ha nehezen megy a sűrűség megállapítása, akkor a fizika órákon tanultak felidézésével segíthetjük a megtervezést és a megoldást.

sűrűség = tömeg : térfogat

sűrűségAl = 54 g :20 cm3 =2,7 g/cm3         sűrűségFe = 158 g : 20 cm3 = 7,9 g/cm3.

A hővezetés melegítéssel történik. Vigyázni kell, hogy ne égessék meg magukat a tanulók.

Az áramvezetés vizsgálatánál segítséget lehet adni egy egyszerű soros kapcsolás előállításához.)
3. melléklet: Iparilag fontos fémek: az alumínium és a vas (Feladatlap)
Milyen híg oldattal lép reakcióba az alumínium és a vas?

A vizsgálódáshoz a rendelkezésetekre áll:

Alumínium- és vasforgács, 0,1 mol/dm3 töménységű sósavoldat, 0,1 mol/dm3 töménységű nátrium-hidroxid-oldat, kémcsövek állvánnyal, vegyszeres kanál, gyújtópálca, borszeszégő, gyufa.

Feladat: A rendelkezésetekre álló anyagok és eszközök felhasználásával vizsgáljátok meg a két fém néhány kémiai tulajdonságát, azaz hasonlítsátok össze a két fém viselkedését sav- ill. lúgoldatokban!
A kísérlet terve:………………………………………………………………………………….
…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………...

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………...
Tapasztalat:…………………………..………………………………………………………….

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………...

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………...
Magyarázat:………………………………………………………………………………..…….
………………………………………………………………………………………………………………………………………………………………………………………………………………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………
4. melléklet: Iparilag fontos fémek: az alumínium és a vas (Tanári segédanyag)
Milyen híg oldattal lép reakcióba az alumínium és a vas?
A vizsgálódáshoz a rendelkezésetekre áll:

Alumínium- és vasforgács, 0,1 mol/dm3 töménységű sósavoldat, 0,1 mol/dm3 töménységű nátrium-hidroxid-oldat, kémcsövek állvánnyal, vegyszeres kanál, gyújtópálca, borszeszégő, gyufa.

Feladat: A rendelkezésetekre álló anyagok és eszközök felhasználásával vizsgáljátok meg a két fém néhány kémiai tulajdonságát, azaz hasonlítsátok össze a két fém viselkedését sav- ill. lúgoldatokban!
A kísérlet terve:

Az 1. kémcsőbe tölteni kell kb. 1/3 részéig sósavoldatot, majd szórni kell bele pár szem Al forgácsot. Égő gyújtópálcával meg kell vizsgálni, hogy milyen gáz fejlődik.

A 2. kémcsőbe tölteni kell kb. 1/3 részéig sósavoldatot, majd szórni kell bele pár szem Fe forgácsot. Égő gyújtópálcával meg kell vizsgálni, hogy milyen gáz fejlődik.

A 3. kémcsőbe tölteni kell kb. 1/3 részéig nátrium-hidroxidoldatot, majd szórni kell bele pár szem Al forgácsot. Égő gyújtópálcával meg kell vizsgálni, hogy milyen gáz fejlődik.

 A 4. kémcsőbe tölteni kell kb. 1/3 részéig sósavoldatot, majd szórni kell bele pár szem Fe forgácsot. Égő gyújtópálcával meg kell vizsgálni, hogy milyen gáz fejlődik.

Tapasztalat:

1. kémcső: buborék képződése tapasztalható. Égő gyújtópálcával a durranógáz mutatható ki.

2. kémcső: buborék képződése tapasztalható. Égő gyújtópálcával a durranógáz mutatható ki.

3. kémcső: buborék képződése tapasztalható. Égő gyújtópálcával a durranógáz mutatható ki.

4. kémcső: buborék képződése nem tapasztalható. Égő gyújtópálcával nem mutatható ki semmilyen gázfejlődés.

Magyarázat:

Az alumínium is és a vas is reakcióba lép a sósavoldattal, hidrogén fejlődése közben.

A hidrogéngáz fejlődését durranógáz próba elvégzésével lehet igazolni.

2 Al + 6 HCl = 2 AlCl3 + 3 H2 
Fe + 2 HCl = FeCl2 + H2
A nátrium-hidroxid-oldattal csak az alumínium lépreakcióba, a vas nem.

A reakcióegyenlet felírása attól függően, hogy melyik évfolyamon végeztettük el:

8. osztály: Al + NaOH → oldott Na-Al-vegyület + H2 

9-10. osztály: 2 Al + 2 OH− + 6 H2O = 2 [Al(OH)4]− + 3 H2 

Kérhetjük, hogy írják fel az amfoter tulajdonságot és jelentését is:
Az alumínium amfoter tulajdonságú, mert savas és lúgos kémhatású oldatokkal is reakcióba lép.

A vas nem amfoter tulajdonságú, mert csak savas kémhatású oldatokkal lép reakcióba.
